**UE**

*Proiect*

**GUVERNUL REPUBLICII MOLDOVA**

**H O T Ă R Â R E nr.**\_\_\_\_\_

**din 2024**

**Chişinău**

**cu privire la modificarea Hotărârii Guvernului nr. 429/2015**

**pentru aprobarea Regulamentului cu privire la Sistemul de coordonare a securității frontaliere**

----------------------------------------------------------------------------------------

În temeiul art. 6 lit. h) din Legea nr. 136/2017 cu privire la Guvern (Monitorul Oficial al Republicii Moldova, 2017, nr. 252, art. 412) cu modificările ulterioare, Guvernul

HOTĂRĂŞTE:

1. Regulamentul cu privire la Sistemul de coordonare a securității frontaliere, aprobat prin Hotărârea Guvernului nr. 429/2015 (Monitorul Oficial al Republicii Moldova, 2015, nr. 185-189, art. 485), cu modificările ulterioare, se modifică după cum urmează:
	1. Clauza de armonizare va avea următorul cuprins:

,,Prezentul Regulament cu privire la Sistemul de coordonare a securității frontaliere:

1. transpune parțial Regulamentul (UE) 2019/1896 al Parlamentului European și al Consiliului din 13 noiembrie 2019 privind Poliția de Frontieră și Garda de Coastă Europeană și de abrogare a Regulamentelor (UE) nr. 1052/2013 și (UE) 2016/1624, publicat în Jurnalul Oficial al Uniunii Europene L 295/1 din 14 noiembrie 2019, (CELEX 32019R1896), așa cum a fost modificat ultima dată prin Regulamentul (UE) 2021/1134 al Parlamentului European și al Consiliului din 7 iulie 2021 de modificare a Regulamentelor (CE) nr. 767/2008, (CE) nr. 810/2009, (UE) 2016/399, (UE) 2017/2226, (UE) 2018/1240, (UE) 2018/1860, (UE) 2018/1861, (UE) 2019/817 și (UE) 2019/1896 ale Parlamentului European și ale Consiliului și de abrogare a Deciziilor 2004/512/CE și 2008/633/JAI ale Consiliului, în scopul reformării Sistemului de informații privind vizele**,** publicat în Jurnalul Oficial al Uniunii Europene L 248/11 din 13 iulie 2021;
2. transpune parțial Regulamentul de punere în aplicare (UE) 2021/581 al Comisiei din 9 aprilie 2021 privind tablourile situaționale ale Sistemului european de supraveghere a frontierelor (EUROSUR), publicat în Jurnalul Oficial al Uniunii Europene L 124/3 din 12 aprilie 2021, (CELEX 32021R0581).”.
	1. La pct. 5 cuvintele „Gestionarea Cooperării Operative la Frontierele Externe ale statelor-membre ale Uniunii Europene (FRONTEX)” se substituie cu cuvintele „Poliția de Frontieră și Garda de Coastă (în continuare - Agenția)”.

1.3. La pct. 9:

1.3.1. subpct. 3) va avea următorul conținut „Direcția management operațional – subdiviziune din cadrul Inspectoratului General al Poliției de Frontieră care activează ca centru național de coordonare și facilitează participarea subdiviziunilor Poliției de Frontieră, ale Ministerului Afacerilor Interne, a Serviciului Vamal și a altor autorități din sistemul de management integrat al frontierei de stat la activitatea de coordonare a securității frontaliere;”;

1.3.2. subpct. 6 va avea următorul cuprins „*criminalitate transfrontalieră* – orice infracțiune cu o dimensiune transfrontalieră săvârșită sau pentru care a existat o tentativă la frontiera de stat, de-a lungul sau în apropierea acesteia;”;

1.3.3 subpct. **7)** va avea următorul cuprins:

,,7)*tablou situațional* - înseamnă o agregare de date și informații de geolocalizare în timp aproape real primite de la diferite autorități partenere, senzori, platforme și alte surse, care sunt transmise prin intermediul unor canale de comunicare și informare securizate și pot fi prelucrate, afișate selectiv și partajate cu alte autorități relevante, în scopul conștientizării situației și al sprijinirii capacității de reacție la frontiera de stat, de-a lungul sau în apropierea acesteia și în zona prefrontalieră; Acesta este structurat pe trei straturi de informații:

* 1. . Stratul de evenimente: Include înregistrarea tuturor incidentelor și evenimentelor în timp real care afectează securitatea frontalieră;
	2. . Stratul operațional: Monitorizează resursele operaționale desfășurate la frontieră și contribuie la o coordonare eficientă a acestora pentru a răspunde prompt la incidente;
	3. . Stratul de analiză**:** Include activitățile de analiză a riscurilor și tendințelor, sprijinind deciziile strategice în gestionarea frontierei de stat.

Inspectoratul General al Poliției de Frontieră este responsabil pentru gestionarea tabloului situațional național și pentru transmiterea informațiilor relevante către tabloul situațional european prin intermediul EUROSUR.”

1.3.4 subpct. 10) va avea următorul cuprins „*zona prefrontalieră* - regiunea geografică situată în afara frontierei de stat care este relevantă pentru gestionarea frontierei de stat prin analiza de risc și conștientizarea situației;”

1.3.5. se completează cu subpuncte noi, cu următorul cuprins:

„**12)** *eveniment* – o situație susceptibilă care are un impact asupra frontierei de stat în ceea ce privește migrația, criminalitatea transfrontalieră sau protecția și salvarea vieții migranților, inclusiv incidentele la frontieră, sau care poate afecta funcționarea Sistemului Informațional Integrat al Poliției de Frontieră, inclusiv oricare dintre componentele sale tehnice;”

**„13)** *gestionarea unui tablou situațional* - stabilirea și actualizarea tabloului situațional și prelucrarea tuturor informațiilor pe care le conține acesta;”

**„14)** *statut operațional –* capacitatea unui activ, a unei unități, a unui sistem sau a unui centru de a-și îndeplini funcția (funcțiile) operațională (operaționale), caracterizată (caracterizate) ca fiind „complet operațională (operaționale)”, „funcții operaționale limitate” sau „indisponibilă (indisponibile);”

**„15)** *substrat –* un strat de informații aflat sub nivelul stratului de evenimente, al stratului operațional sau al stratului de analiză a riscurilor din cadrul unui tablou situațional;”

 **„16)** *dispozitivul de intervenție la frontieră* – echipe formate din angajații Poliției de Frontieră care urmează să efectueze activități la frontieră și intervenții rapide în situații specifice și/sau de criză frontalieră.”.

1.4. Se completează cu punctul 101, cu următorul cuprins:

,,101. Tabloul situațional este un instrument esențial pentru:

101.1. îmbunătățirea conștientizării situaționale la nivel național și european;

101.2. sprijinirea deciziilor operaționale și strategice în gestionarea frontierei de stat;

101.3. facilitarea cooperării internaționale cu partenerii europeni prin intermediul tabloului situațional european coordonat de Agenție.”.

1.5. La pct. 15,textul „Regulamentele de organizare și funcționare ale centrelor regionale și locale se aprobă prin ordinul șefului Inspectoratului General al Poliției de Frontieră.” se exclude.

1.6. La pct. 16, 17, 32, 41, 43, 44, 45, 46, 50 cuvintele „Centrul operațional de coordonare” se substituie cu cuvintele „Direcția management operațional”.

1.7. După pct. 20, se completează cu o Secțiune nouă, cu următorul cuprins:

**,,Secțiunea a 3-a**

**Dispozitivul de intervenție la frontieră**

**201.** Dispozitivul de intervenție la frontieră este format din angajați ai Inspectoratului General al Poliției de Frontieră, instruiți special pentru a interveni rapid în situații de criză la frontiera de stat.

202. Atribuțiile Dispozitivului de intervenție la frontieră sunt:

202.1. intervenția în situații de criză sau incidente majore la frontiera de stat;

202.2 colaborarea cu dispozitive similare din statele membre ale Uniunii Europene și cu Agenția;

202.3 participarea la operațiuni comune și activități de asistență operativă.

**203.** Dispozitivul de intervenție la frontieră poate fi activat în caz de:

203.1 creștere bruscă a fluxurilor migratorii;

203.2 incidente majore de securitate la frontieră sau de securitate națională;

203.3 alte situații de criză.

**204.** Managementul operațiunilor este asigurat de un coordonator centralizat, care gestionează toate activitățile de pe teren și raportează către conducerea Inspectoratului General al Poliției de Frontieră.

**205.** Formarea și instruirea personalului Dispozitivului de intervenție la frontieră se asigură în modul următor:

205.1. Inspectoratul General al Poliției de Frontieră asigură formarea inițială și continuă a personalului din cadrul Dispozitivului de intervenție la frontieră, în vederea dezvoltării competențelor necesare pentru:

205.1.1. gestionarea situațiilor de criză și a incidentelor majore la frontieră;

205.1.2. utilizarea echipamentelor și tehnologiilor specifice intervenției rapide;

205.1.3. aplicarea procedurilor operaționale standardizate și respectarea normelor legale;

205.1.4. colaborarea eficientă cu forțele similare din alte state și cu agențiile europene, inclusiv Agenția.

205.2. Programele de formare includ instruire teoretică și practică, exerciții comune și schimburi de experiență cu parteneri internaționali.

205.3 Personalul care operează în cadrul Sistemului de coordonare a securității frontaliere va beneficia de instruire periodică în domeniul protecției datelor cu caracter personal și al securității cibernetice. ”

205.4. Personalul este evaluat periodic pentru a asigura menținerea și actualizarea competențelor profesionale.”.

1.8. La pct. 25, textul „Centrul operațional de coordonare întocmește” se substituie cu textul „Centrele de coordonare întocmesc”.

1.9. La Pct. 26:

1.9.1 subpct. 4) va avea următorul cuprins: ,,4) centrul operațional de coordonare, centrele de coordonare regionale, locale;”;

1.9.2 Se completează cu subpuncte noi cu următorul cuprins;

„8) alte organizații europene și internaționale relevante;

9) alte surse.”.

1.10.Pct. 29va avea următorul cuprins:

**„29.** În funcție de starea identificată pe baza elementelor de analiză stabilite, conducerea subdiviziunii atribuie fiecărui incident din stratul de evenimente al tabloului situațional național un nivel de impact al gravității acestuia. Nivelurile de impact se clasifică, gradual, în impact „redus”, „mediu”, „ridicat” sau „critic”. Direcția management operațional transmite clasificarea evenimentelor la centrul operațional de coordonare, centrele regionale și locale de coordonare ale Poliției de Frontieră.”.

1.11.După pct. 33, se completează cu pct. 331-337, cu următorul cuprins:

**,,331.** Inspectoratul General al Poliției de Frontieră este responsabil pentru implementarea tabloului situațional național, asigurând colectarea, evaluarea și difuzarea informațiilor relevante pentru securitatea frontalieră.

**332.** Autoritățile partenere naționale sunt obligate să furnizeze datele necesare actualizării tabloului situațional național în timp util, dar nu mai târziu de 3 ore din momentul producerii evenimentului la frontieră.

**333.** Schimbul de informații cu Agenția în scopurile EUROSUR se realizează în baza Angajamentului de lucru, aprobate în acest sens pentru a elabora, după caz și, tabloul situațional specific. Pentru a sprijini anumite activități operative specifice la frontiera, IGPF în comun cu Agenția pot să alcătuiască și să întrețină tablouri situaționale specifice, constituite dintr-un subset de informații provenite din tabloul situaționale naționale și din tabloul situațional european.

**334.** Guvernul Republicii Moldova va implementa sisteme tehnice și de securitate cibernetică pentru a asigura interoperabilitatea cu EUROSUR și schimbul de informații în timp real.

**335.** Inspectoratul General al Poliției de Frontieră poate solicita asistență din partea Agenției în caz de criză majoră la frontieră, utilizând mecanismele prevăzute de EUROSUR.

**336.** Formarea și instruirea personalului implicat în gestionarea tabloului situațional are loc după cum urmează:

336.1. Inspectoratul General al Poliției de Frontieră organizează programe de formare pentru personalul responsabil cu:

336.1.1. colectarea, evaluarea și difuzarea informațiilor în cadrul tabloului situațional;

336.1.2. operarea și întreținerea sistemelor tehnice și a platformelor informatice utilizate;

336.1.3. asigurarea securității cibernetice și a protecției datelor în procesul de gestionare a informațiilor;

336.1.4. aplicarea standardelor și procedurilor europene în domeniul supravegherii şi controlului trecerii frontierei de stat.

336.2. Programele de formare sunt actualizate în funcție de evoluțiile tehnologice și de modificările cadrului normativ, asigurând conformitatea cu standardele naționale și europene.

336.3. Personalul participă la cursuri de formare profesională inițială și/sau continuă oferite de instituții specializate și de agenții europene, inclusiv Agenția, pentru a beneficia de bune practici și expertiză internațională.

**337.** Schimbul de informații și cooperarea operațională cu parteneri internaționali:

337.1. Inspectoratul General al Poliției de Frontieră stabilește canale de comunicare și proceduri de schimb de informații cu organizații internaționale și state partenere, în conformitate cu acordurile și convențiile internaționale la care Republica Moldova este parte.

337.2. Cooperarea operațională include:

337.2.1. participarea la operațiuni comune și echipe mixte de investigare;

337.2.2. schimbul rapid de date privind persoane suspecte, mijloace de transport și moduri de operare infracționale;

337.2.3. implementarea alertelor și notificărilor prin intermediul sistemelor internaționale, precum bazele de date Interpol;

337.2.4. colaborarea în cadrul rețelelor regionale și internaționale pentru monitorizarea și gestionarea fluxurilor migratorii.

337.3. Asigurarea conformității cu cadrul normativ național și internațional privind protecția datelor și drepturilor omului în cadrul tuturor activităților de cooperare.”.

1.12. Pct. 34 va avea următorul cuprins:

**„34.** Conducerea subdiviziunii atribuie, conform clasificării prezentate la pct. 29, niveluri de impact incidentelor din stratul evenimentelor aferente tabloului comun al informațiilor privind zona prefrontalieră și/sau zona de frontieră. Direcția management operațional transmite clasificarea evenimentelor la centrul operațional de coordonare, centrele locale și regionale de coordonare ale Poliției de Frontieră și autorităților partenere, potrivit procedurilor standard de operare aplicabile.”.

1.13. Pct. 39 va avea următorul cuprins:

**„39.** În cadrul tablourilor situaționale, conducătorii subdiviziunilor, clasifică secțiunile de frontieră pe următoarele niveluri de impact, stabilite conform prevederilor pct. 29.”.

1.14.La pct. 40, după cuvântul „ridicat” se completează cu cuvintele „sau „critic””.

1.15.Pct. 42 va avea următorul cuprins:

**„42.** În funcție de situația din sectorul de responsabilitate, conducătorii subdiviziunilor pot solicita Direcției management operațional să revizuiască nivelul de impact al secțiunilor de frontieră proprii, cu argumentarea corespunzătoare a propunerii.”.

1.16.La pct. 45, subpct. 3) după cuvântul „ridicat” se completează cu sintagma „sau critic”.

1.17.După Secțiunea 7, se completează cu o Secțiune nouă, cu următorul cuprins:

**„Secțiunea a 8-a.**

**Cooperarea internațională extinsă**

**501.** Cooperarea cu organizațiile internaționale se realizează după cum urmează:

501.1. Inspectoratul General al Poliției de Frontieră colaborează cu organizații internaționale și agenții relevante în domeniul securității frontaliere și gestionării migrației la frontieră.

501.2. Obiectivele cooperării internaționale:

501.2.1. schimbul de informații și bune practici privind prevenirea și combaterea migrației ilegale, traficului de persoane și altor activități infracționale transfrontaliere;

501.2.2. participarea la programe și proiecte internaționale destinate consolidării capacităților instituționale și operaționale;

501.2.3. organizarea și participarea la sesiuni de formare, conferințe și ateliere de lucru la nivel internațional;

501.2.4. dezvoltarea de parteneriate pentru implementarea tehnologiilor avansate și a metodologiilor inovatoare în domeniul securității frontaliere.”

1.18. Pct. 51 se expune în redacție nouă, cu următorul cuprins:

**,,****51.** Prelucrarea datelor cu caracter personal în cadrul Sistemului de coordonare a securității frontaliere se realizează în conformitate cu legislația privind protecția datelor cu caracter personal,în măsura în care este aplicabil.”.

1. Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU DORIN RECEAN**

Contrasemnează:

Ministrul afacerilor interne Daniella MISAIL-NICHITIN